รักษาสุขอนามัยที่ดีของฟัน ใช้ยาสีฟันจากธรรมชาติ เมื่อไหร่ต้องพบทันตแพทย์ ปรับเปลี่ยนอาหาร เข้าใจฟันผุ
คุณควรแปรงฟันอย่างน้อยวันละ 2 ครั้งเพื่อช่วยต่อสู้กับฟันผุ เวลาแปรงฟันต้องแปรงทั้งพื้นผิวด้านในและด้านนอกของฟัน ฟันที่อยู่ด้านหลัง พื้นผิวของฟันที่ใช้เคี้ยวและลิ้น แปรงให้นานพอที่คราบพลัคจะหลุดจากฟันจนหมด แต่ก็อย่าแปรงแรงจนเหงือกและฟันเจ็บ ใช้แปรงสีฟันนิ่มๆ เพราะแปรงสีฟันที่แข็งเกินไปอาจทำให้ฟันเสียหายได้ หลังจากแปรงฟันแล้ว ให้บ้วนยาสีฟันตามปกติ แต่แทนที่จะใช้น้ำเปล่าบ้วนยาสีฟันออกมาให้หมด ให้ทิ้งยาสีฟันที่ยังเหลืออยู่ไว้ในปากโดยไม่ต้องบ้วนน้ำ วิธีนี้จะช่วยให้ฟันสามารถดูดซับแร่ธาตุที่อยู่ในยาสีฟันได้นานขึ้น ทุกวัน. คุณควรใช้ไหมขัดฟันควบคู่ไปกับการแปรงฟันทุกวัน เริ่มจากไหมยาวประมาณ 46 ซม. เอาปลายไหมแต่ละด้านพันรอบนิ้วมือแต่ละข้างให้ไหมที่เหลืออยู่ตรงกลางระหว่างนิ้วโป้งกับนิ้วชี้ ค่อยๆ ขัดไปตามซอกฟันทุกซี่ไปตามแนวหน้าหลัง และขัดเป็นแนวโค้งตรงด้านล่างของฟันแต่ละซี่    เวลาที่ไหมขัดฟันอยู่ที่ซอกฟัน ให้ขัดขึ้นลงเบาๆ เพื่อกำจัดคราบที่อยู่ด้านข้างของฟันแต่ละซี่ หลังจากที่คุณขัดฟันซี่นึงเสร็จแล้ว ให้คลายไหมเพิ่มและขัดฟันซี่ต่อไป ถ้าคุณอยากให้ฟันผุกลับมาดีขึ้นด้วยวิธีธรรมชาติ ให้ลองหาซื้อยาสีฟันที่มีส่วนผสมจากธรรมชาติมาใช้ดู ยาสีฟันประเภทนี้จะมีส่วนผสมของวัตถุดิบธรรมชาติที่ให้ผลลัพธ์เหมือนฟลูออไรด์ ซึ่งจะไปช่วยลดแบคทีเรียในปากด้วยไซลิทอล น้ำตาลแอลกอฮอล์ที่ช่วยลดแบคทีเรียที่ก่อตัวเป็นคราบพลัคที่ติดอยู่ที่ฟัน นอกจากนี้ยาสีฟันประเภทนี้ยังมีแคลเซียมและฟอสเฟตที่ฟันของคุณสูญเสียไปในระหว่างการละลายแร่ธาตุของเคลือบฟันด้วย ยาสีฟันจากธรรมชาติที่มีขายทั่วไปได้แก่ยี่ห้อ :  เทพไทย ไฮ-เฮิร์บ อภัยภูเบศร์ ดอกบัวคู่ เฟรช แอนด์ คูล ถ้าคุณไม่อยากซื้อยาสีฟัน คุณก็สามารถทำยาสีฟันใช้เองจากส่วนผสมที่มาจากธรรมชาติได้ เริ่มจากใส่ผงแคลเซียม (คาร์บอเนต) ที่มาในรูปแบบเม็ดหรือผงลงไป 4 ช้อนโต๊ะ ผสมกับเบกกิ้งโซดา 2 ช้อนโต๊ะ สตีเวียหรือผงไซลิทอล ½ - 1 ซอง และเกลือทะเล 1 ช้อนชา เติมน้ำมะพร้าวลงไปเพื่อให้วัตถุดิบแห้งๆ จับตัวเป็นก้อน จากนั้นหยดน้ำมันเปเปอร์มินต์ลงไป 2-3 หยดเพื่อให้ปากสดชื่น ผสมวัตถุดิบทั้งหมดให้เข้ากัน  ในการใช้ส่วนผสมที่ได้นั้น ก็แค่เอาแปรงสีฟันจุ่มลงไปในส่วนผสมและแปรงฟันตามปกติ คุณสามารถทำยาสีฟันไว้ปริมาณมากๆ แล้วเก็บใส่ขวดโหลปิดสนิทเพื่อเก็บไว้ใช้เรื่อยๆ ได้ และเก็บไว้ในตู้เย็นเพื่อไม่ให้วัตถุดิบเสีย ถึงจะทำยาสีฟันใช้เองก็ไม่ต้องกลัวว่าจะไม่มีสารที่ช่วยให้ฟันขาว ในการเติมสารเพิ่มความขาวลงไปในยาสีฟันนั้น ให้คุณใส่ไฮโดรเจนเพอร์ออกไซด์ 3% ลงไปในส่วนผสม 2 ช้อนชา เวลาใช้มันจะเป็นฟองและอาจจะรู้สึกซ่าๆ หน่อยซึ่งเป็นเรื่องปกติ  ไฮโดรเจนเพอร์ออกไซด์นอกจากจะเป็นสารฟอกขาวแล้ว ยังมีฤทธิ์ต้านแบคทีเรียด้วย  อย่า ใช้สูตรเข้มเข้นเกิน 3% เพราะถ้าเข้มข้นกว่านี้อาจทำให้ปากและเหงือกแสบร้อนและระคายเคือง นอกจากการแปรงฟันปกติแล้ว การกลั้วปากด้วยน้ำมันก็ช่วยลดแบคทีเรียในช่องปากได้ด้วย หลังจากตื่นนอนตอนเช้าให้อมน้ำมันมะพร้าวหรือน้ำมันงา 1 ช้อนโต๊ะไว้ในปากเป็นอย่างแรก กลั้วน้ำมันไปรอบๆ ปากระหว่างฟันและให้ทั่วช่องปากโดยไม่อ้าปากและไม่กลืนน้ำมันลงไป ทำต่อ 15-20 นาที เสร็จแล้วแปรงฟันตามปกติและดื่มน้ำ 2-3 แก้ว   อย่ากลั้วน้ำมันในคอ คุณต้องกลั้วน้ำมันก่อนรับประทานหรือดื่มอะไรในตอนเช้า วิธีนี้ยังไม่มีการพิสูจน์ว่าถ้าทำสั้นๆ จะได้ผลหรือไม่ เพราะฉะนั้นให้ทำต่อไปเรื่อยๆ เป็นเวลานาน การแปรงฟันอย่างเดียวไม่สามารถกำจัดคราบพลัคและหินปูนออกจากฟันได้หมด ซึ่งจะทำให้ฟันผุ โชคดีที่ทันตานามัยสามารถทำความสะอาดฟันเพื่อปกป้องฟันได้ เพราะฉะนั้นให้ไปพบทันตานามัยเพื่อขูดหินปูนทุก 6 เดือน หลังจากขูดหินปูนแล้ว ทันตแพทย์จะมาเช็กดูเพื่อให้แน่ใจว่าฟันไม่มีโพรง ประกันสุขภาพของคุณอาจครอบคลุมการขูดหินปูนด้วย เพราะฉะนั้นให้เช็กก่อนไปพบทันตแพทย์ น้ำตาลผลิตอาหารของแบคทีเรียที่ทำให้เกิดคราบพลัคและทำให้ฟันผุ แป้งที่ผ่านกระบวนการก็ให้ผลเช่นเดียวกับน้ำตาล หลีกเลี่ยงอาหารที่ผ่านกระบวนการและอาหารกึ่งสำเร็จอย่างขนมขบเคี้ยว เค้ก ขนมปัง มันฝรั่งทอด คุกกี้ และแครกเกอร์ เพราะอาหารเหล่านี้มีน้ำตาลสูง อ่านฉลากก่อนเสมอแม้ว่าคุณจะคิดว่าอาหารนั้นดีต่อสุขภาพ ถ้าอาหารนั้นมีน้ำตาล น้ำเชื่อมจากอ้อย น้ำเชื่อมข้าวโพดแบบฟรุกโตสสูง หรือสารให้ความหวานเป็นวัตถุดิบ 5 ลำดับแรก ก็อย่ารับประทานหรือดื่มเข้าไป  น้ำตาลเป็นส่วนประกอบหลักในน้ำอัดลมและน้ำหวานอื่นๆ เพราะฉะนั้นถ้าเลี่ยงได้ให้เลี่ยง ยิ่งไปกว่านั้นวัตถุดิบสังเคราะห์ที่เพิ่มเข้ามาในน้ำอัดลมยังทำลายเคลือบฟันด้วย  ถ้าคุณอยากรับประทานอะไรหวานๆ ให้ลองน้ำผึ้งที่มีสารต้านแบคทีเรีย และหญ้าหวานธรรมชาติไม่มีแคลอรีซึ่งเป็นสมุนไพรที่ให้ความหวานมากกว่าน้ำตาลถึง 200 เท่า ผลไม้ตระกูลส้มมีกรดมากและทำให้ฟันผุ ด้วยเหตุนี้คุณจึงควรรับประทานผลไม้ตระกูลส้มในปริมาณที่พอเหมาะ โดยเฉพาะอย่างยิ่งมะนาวที่มีกรดสูงมาก หรือถ้ารับประทานมะนาวก็ให้เอาน้ำบ้วนปากเพื่อลดปริมาณกรดที่หลงเหลืออยู่ที่ฟัน แม้ว่าผลไม้จะมีน้ำตาลธรรมชาติอยู่แล้ว แต่น้ำตาลประเภทนี้เป็นฟรุกโตสที่ไม่ได้ก่อให้เกิดแบคทีเรียมากนัก คุณจึงสามารถรับประทานแอปเปิล ลูกแพร์ ลูกพีช หรือผลไม้ที่ไม่ใช้ผลไม้ตระกูลส้มได้โดยไม่เป็นอันตรายต่อฟัน วิธีหนึ่งที่จะช่วยป้องกันฟันผุก็คือการผลิตน้ำลาย ในการผลิตน้ำลายให้มากขึ้นนั้นให้คุณเคี้ยวอาหารทุกคำให้ละเอียด เพราะการเคี้ยวจะไปกระตุ้นการผลิตน้ำลาย อาหารรสเปรี้ยวมักจะเพิ่มการผลิตน้ำลาย แต่อาหารรสเปรี้ยวก็เป็นกรดเหมือนกัน เพราะฉะนั้นถ้าเลี่ยงได้ก็เลี่ยง วิธีเพิ่มแร่ธาตุให้ฟันวิธีหนึ่งก็คือ การเติมแร่ธาตุกลับเข้าไปในร่างกาย ซึ่งสามารถทำได้โดยการรับประทานวิตามินรวมที่มีแร่ธาตุผสมอยู่ โดยเฉพาะอย่างยิ่งแคลเซียมและแมกนีเซียมเป็นประจำทุกวัน  คนส่วนใหญ่ต้องการแคลเซียมอย่างน้อย 1,000 มก. ผู้ชายอายุมากกว่า 71 ปีและผู้หญิงอายุมากกว่า 51 ปีควรจะได้รับแคลเซียมวันละ 1,200 มก. เพราะฉะนั้นถ้าคุณอยู่ในช่วงวัยนี้ก็ให้รับประทานแคลเซียมเสริมในปริมาณเท่านี้ และดูให้แน่ใจด้วยว่าอาหารเสริมนั้นมีแมกนีเซียม 300-400 มก. อีกวิธีที่จะทำให้ฟันแข็งแรงขึ้นก็คือการได้รับวิตามินดีในแต่ละวันมากขึ้น เด็กและผู้ใหญ่ควรได้รับวิตามินดีวันละ 600 ไอยู  ผู้ใหญ่อายุ 70 ปีขึ้นไปควรได้รับวันละ 800 ไอยู วิตามินดีและแคลเซียมทำงานร่วมกันในการเสริมสร้างกระดูกให้แข็งแรง เพราะฉะนั้นให้คุณหาซื้ออาหารเสริมที่รวมทั้งสองอย่างนี้ แต่ก็มีวิธีอื่นๆ ที่ช่วยให้คุณได้รับวิตามินดีเพิ่มขึ้นตามธรรมชาติ ได้แก่ :  อยู่กลางแจ้งในช่วงบ่าย 10-15 นาทีทุก 3 วันโดยไม่ทาครีมกันแดดที่แขน ขา และหลัง รับประทานอาหารที่มีวิตามินดีสูง เช่น ปลา นมถั่วเหลือง กะทิ นมวัว ไข่ และโยเกิร์ต ฟันของคุณคือเนื้อเยื่อชนิดหนึ่งที่ประกอบขึ้นจากแร่ธาตุและผิวด้านนอกแข็งๆ ที่เรียกว่าเคลือบฟัน ซึ่งเคลือบฟันตัวนี้จะเคลือบเนื้อฟันที่อ่อนกว่าเคลือบฟันไว้ ชั้นเหล่านี้ปกป้องเนื้อในของฟันที่ประกอบด้วยเส้นประสาทและหลอดเลือดเลี้ยงฟัน แบคทีเรียอาจทำให้เคลือบฟันเสียหายในระหว่างกระบวนการที่เรียกว่าการละลายแร่ธาตุของเคลือบฟัน ทำให้ฟันเป็นโพรง ฟันผุ และเกิดปัญหาเกี่ยวกับฟันอื่นๆ ฟันผุเกิดจากแบคทีเรียที่มีอยู่ทั่วไปในฟัน เหงือก ลิ้น ลำคอ และในกระพุ้งแก้ม ซึ่งเป็นเรื่องปกติและมีประโยชน์ต่อสุขภาพโดยรวม แต่ถ้าหากแบคทีเรียเจริญเติบโตมากเกินไปก็อาจจะทำลายฟันและช่องปากได้  แบคทีเรียเหล่านี้จะจับกันเป็นกลุ่มที่เรียกว่าคราบหินปูน ซึ่งจะเจริญเติบโตจากน้ำตาลที่คุณรับประทานเข้าไป จากนั้นแบคทีเรียก็จะสร้างกรดที่ทำให้ฟันผุ
แปรงฟันวันละ 2 ครั้ง. ทิ้งยาสีฟันไว้ในปาก. ใช้ไหมขัดฟัน มองหาส่วนผสมที่ถูกต้อง. ทำยาสีฟันใช้เอง. เติมสารเพิ่มความขาวลงไปในยาสีฟัน. ลองใช้น้ำมันกลั้วปาก. ขูดหินปูนเป็นประจำเพื่อกำจัดคราบพลัคและหินปูนที่สะสมตามซอกฟัน. หลีกเลี่ยงน้ำตาลและแป้งที่ผ่านกระบวนการ. รับประทานผลไม้ตระกูลส้มในปริมาณที่พอเหมาะ. เคี้ยวอาหารช้าๆ. รับประทานแร่ธาตุเสริม. รับวิตามินดีเพิ่มเติม. รู้จักฟัน. เข้าใจว่าแบคทีเรียมีผลต่อฟันอย่างไร.
https://www.wikihow.com/Reverse-Tooth-Decay-Naturally https://www.wikihow.com/Reverse-Tooth-Decay-Naturally https://www.wikihow.com/Reverse-Tooth-Decay-Naturally https://www.wikihow.com/Reverse-Tooth-Decay-Naturally https://www.wikihow.com/Reverse-Tooth-Decay-Naturally
Practicing Good Dental Hygiene Using Natural Toothpaste When to Seek Medical Care Changing Your Diet Understanding Tooth Decay